літі́и стіхи́ра хра́ма: ст҃а́гѡ самогла́сны, гла́съ в҃: ́стническое ѡбуче́ніе собра́въ на землѝ, прпд̑бне са́вво, и страсте́й прилѡ́ги тече́ніемъ сле́зъ твои́хъ вся̂ притупи́лъ єсѝ: лѣ́ствице бжс̑твенная и честна́я, на нб҃о возводя́щая, всѣ̂мъ позна́ся бг҃опрія́тное житіѐ твоѐ: бл҃гоче́стія бо плоды̀ въ не́мъ показа́въ, врачу́еши и́ми не́мѡщи страсте́й вѣ́рнѡ вопію́щихъ тѝ: ра́дуйся, восто́чная ѕвѣздо̀ златоза́рнѣйшая, и мона́шествующихъ лампа́до свѣ́тлая, и па́стырю: ра́дуйся, приснопѣва́емый, пусты́нное ѕѣлѡ̀ добрѣ́йшее воспита́ніе и цр҃кве непоколеби́мое утвержде́ніе: ра́дуйся, заблу́ждшихъ вели́кій путево́жде: ра́дуйся, на́ша хвало̀, и вселе́нныя свѣ́тлое ра́дованіе